cyanic-selkie/wikianc huggingface dataset:
Friðland Svarfdæla
Friðland Svarfdæla var stofnað árið 1972 að frumkvæði bænda og annarra landeigenda. Það er 5,4 km² að flatarmáli og nær frá sjó við ósa Svarfaðardalsár og spannar flatan dalbotninn beggja vegna ár að merkjum Tjarnar og Grundar. Þarna líður áin fram, lygn og í breiðum sveigum. Bakkar hennar eru þurrir og vaxnir valllendisgróðri og víðikjarri. Fjær ánni eru votlendari svæði og mýrarflákar. Nokkrar grunnar tjarnir eru innan svæðisins umluktar vatnagróðri. Þær eru Tjarnartjörn, Saurbæjartjörn, Hrísatjörn og Flæðatjörn. Upp af flatlendinu rísa lágir höfðar eða hólar. Þeir mynduðust í ísaldarlok við sporð mikils jökuls sem fyllti dalinn að mestu. Þetta eru Hrísahöfði, Ingólfshöfði og Lambhaginn. Stórir flákar friðlandsins flokkast undir þá tegund gróðurríkis sem kallast flæðimýri. Fuglalíf er mikið og fjölskrúðugt innan friðlandsins og þar verpa yfir 40 tegundir árlega. Friðlandið er vinsælt útivistarsvæði og náttúruperla. Merktar reið- og gönguleiðir liggja um það og sérstakt fuglaskoðunarhús er á bakka Tjarnartjarnar skammt neðan við Húsabakkaskóla. Sumarið 2017 var gerð göngubrú yfir Svarfaðardalsá úr friðlandinu og yfir í Hánefsstaðaskóg
Ipswich Town F.C.
Ipswich Town F.C. er enskt knattspyrnufélag í borginni Ipswich. Félagið var stofnað árið 1878 en varð ekki atvinnufélag fyrr en 1932. Heimaleikvangur þess kallast Portman Road.
Apis mellifera armeniaca
Apis mellifera armeniaca er ein undirtegund alibýflugna. Útbreiðsla hennar er í Armeníu. thumb|vinstri|Upprunaleg útbreiðsla undirtegundanna í Evrópu og Austurlöndum nær (eftir síðustu ísöld).
Jón Ólafsson
Jón Ólafsson getur átt við eftirfarandi:
Borgarísjaki
thumb|300px|Borgarísjakar við Grænland. thumb|Aðeins lítill hluti af borgarísjaka er ofan sjávar.
Borgarísjaki eða borgarís er ísjaki sem hefur brotnað úr jöklum sem skríða í sjó fram eða liggja meðfram strönd. Stærsti hluti af borgarísjaka er neðansjávar. Hafís getur annaðhvort verið borgarís sem kemur úr jöklum eða frosið vatn á yfirborði sjávar.
Borgarís við Ísland
Borgarís sem flýtur á hafinu við Ísland kemur úr jöklum Grænlands og berst með Austur-Grænlandsstrauminum hingað vestan úr Grænlandssundi eða beint úr norðri á norðausturhluta Íslands.
Uppbygging
Eðlisþyngd borgarísjaka er 920 kg/m³. Vegna lítils munar við eðlisþyngd sjávar sem er 1025 kg/m³ er eingöngu 1/9 hluti ísjakans sem nær upp fyrir yfirborð sjávar. Erfitt er að dæma lögun hans undir sjávarmáli með því að horfa á hann ofansjávar. Þetta vandamál hefur leitt af sér máltækið "toppurinn á ísjakanum".
Algeng stærð ísjaka er 1-75 metrar yfir sjávarmáli og 100.000 - 200.000 tonn. Heimsmetið yfir stærsta borgarísjaka er að finna á Norður-Atlantshafi, en þar fannst ísjaki með 168 metra yfir sjávarmáli sem greint var frá ísbrjót árið 1958. Þessi hæð er jöfn 55 hæða byggingu. Ísjakar eins og þessi eiga uppruna sinn frá jöklum vestur Grænlands og innra hitastig þeirra er -15 til 20 °C.
Tenglar
erlendir
Gil (Öxnadal)
Gil var bær innarlega í Öxnadal milli Bakkasels og Varmavatnshóla. Allir þessir bæir eru nú í eyði. Tryggvi Emilsson rithöfundur segir frá því í ævisögu sinni "Fátækt fólk", þegar hann og fjölskyldan yfirgáfu Gil í Öxnadal vorið 1920 og voru þau þá síðustu ábúendur þar. Öxnadalsheiði er skammt innan við Gil.
Entrena
thumb|right|250px|Entrena Entrena er sveitarfélag í héraðinu La Rioja á Spáni. Íbúar eru tæp 1.451 (2008).
Steve Oedekerk
Steven „Steve“ Oedekerk (f. 1961) er bandarískur kvikmyndaframleiðandi og handritshöfundur.
Michael Owen
Michael James Owen (fæddur 14. desember 1979) er enskur fyrrverandi knattspyrnumaður sem spilaði sem framherji fyrir Liverpool FC, Real Madrid, Newcastle United, Manchester United og Stoke City sem og í enska landsliðinu. Hann hlaut gullknöttinn árið 2001.
Mótald
thumb|250px|Upphringimótald frá 1981
Mótald er tæki sem mótar merki til að kóða stafrænar upplýsingar og afmótar merki til að afkóða þær upplýsingar. Tilgangur mótalds er að gefa frá sér merki sem auðvelt er að senda og afkóða þannig að upphaflegu gögnin geta verið lesin. Mótöld geta notast við sendingu hvaða hliðrænna merkja sem er, allt frá ljóstvistum að útvarpi. Algengt dæmi um mótald er það sem er notað til að senda stafræn gögn úr tölvu sem mótað rafmerki um símalínu sem er þá móttekið af öðru mótaldi og gögnin afkóðuð.
Mótöld eru yfirleitt flokkuð eftir magni gagna sem þau geta flutt á ákveðnu tímabili, oftast í bitum á sekúndu. Upphringimótöld voru víða notuð til að tengjast netinu áður en tilkoma breiðbands, en í dag eru ADSL-tengingar algengastar. Helsti munurinn á þessum tæknum, fyrir utan flutningshraðann, er sá að ADSL-mótöld eru alltaf tengd netinu en með upphringimótöldum þarf að hringja upp númer í hvert skipti sem óskað er eftir tengingu.
Mótöld voru oft innbyggð í tölvum sem voru seld á blómaskeiði upphringitenginga. Við tilkomu breiðbands eru mótöld oftast byggð inn í beinum og þannig geta fleiri tæki notað sömu tenginguna. Með svona beinum er líka hægt að bjóða upp á þráðlausa tengingu.
Sol Campbell
Sulzeer Jeremiah Campbell  oftast kallaður, Sol Campbell (fæddur 18. september 1974) er enskur fyrrverandi knattspyrnumaður. Hann lék sem bakvörður. Hann spilaði með mörgum liðum, en er þekktastur fyrir afrek sín, sem leikmaður Tottenham  og Arsenal. Hann lék einnig 73 landsleiki fyrir enska karlalandsliðið í knattspyrnu og skoraði 1 mark. og var hluti af hóp á bæði EM 1996, HM 1998, EM 2000, HM 2002, EM 2004 og HM 2006. Hann var hluti af liði Arsenal sem vann deildina án þess að tapa leik, veturinn 2003/04.
Birkibarði
Birkibarði (fræðiheiti: Fomitopsis betulina) vex, eins og nafnið bendir til, nær einvörðungu á birki. Tæknilega er hann ætur, með sterkri svepplykt en bitru bragði. Hann er algengur á norðurhveli þar sem birki vex en hefur ekki enn fundist á Íslandi.
Flokkun
Tegundinni var fyrst lýst af Jean Bulliard 1788 sem Boletus betulinus. Hann var fluttur í ættkvíslina Piptoporus af Petter Karsten 1881. Molecular phylogenetic rannsóknir benda til þess að hann sé skyldari Fomitopsis heldur en Piptoporus, og var hann endurskírður Fomitopsis árið 2016.
Seinni hluti fræðiheitisins betulina vísar til hýsils tegundarinnar.
RCA tengi
250px|RCA tenglar fyrir myndband (gult) og hljóð (hvítt og rautt)|thumbnail RCA tengi eru rafmagnstengi fyrir hljóð og myndbandsspilun. Stundum eru slík tengi kölluð A/V jacks.
Wendy Schaal
Wendy Schaal (f. 1954) er bandarískur leikari.
Everglades
thumb|right|Breiður af fenjastörum eru einkennandi landslag í Everglades. thumb|Kort. Everglades eru hitabeltisvotlendi í suðurhluta Flórída í Bandaríkjunum. Þau ná yfir suðurhlutann á stóru afrennslissvæði og eru hluti af hitabelti nýheims. Upptök votlendisins eru sunnan við Orlando þar sem Kissimmee-fljót rennur út í Okeechobee-vatn, sem er stórt og grunnt stöðuvatn. Á regntímanum myndar útfallið úr vatninu hægfara flóð 97 km á breidd og 160 km á lengd sem rennur í suður til Flórídaflóa. Veður er mjög breytilegt í Everglades, allt frá þurrkum á þurrkatímum til flóða á regntímanum. Flókið samspil ólíkra vistkerfa einkennir svæðið, þar á meðal sýprusmýrar, fenjaskógur við Tíu þúsund eyjar, harðviðarlundir, barrtrjáaklettar og sjávarsvæðið í Flórídaflóa.
Menn hafa búið í Everglades í 15.000 ár. Ættbálkar Calusa- og Tequesta-ættbálkar indíána bjuggu þar fyrir komu Evrópumanna. Seminólar hröktust þangað eftir Fyrsta Seminólastríðið 1817-1818 og héldu þar áfram andspyrnu gegn Bandaríkjastjórn. Eftir Annað Seminólastríðið 1842 voru flestir Seminólar fluttir frá Everglades. Fljótlega eftir það komu fram hugmyndir um að þurrka votlendið upp í þágu landbúnaðar. Það var þó ekki reynt af alvöru fyrr en undir lok 19. aldar. Á fyrri hluta 20. aldar voru grafnir skurðir og árið 1947 var Mið- og Suður-Flórídaverkefnið stofnað. Innan þess voru grafnir 2300 metrar af skurðum og vatni veitt til landbúnaðarsvæða og borga eins og Miami sem óx hratt á þessum tíma. Á þurrkaða landinu var aðallega ræktaður sykurreyr. Um helmingi Everglades hefur verið breytt í landbúnaðarland eða þéttbýli. Árið 1934 var hluti svæðisins keyptur af fylkisstjórninni og Everglades-þjóðgarðurinn stofnaður.
Um 1970 tóku umhverfisverndarhreyfingar að bregðast við þessari hröðu þróun. Everglades voru skilgreind sem alþjóðlega mikilvægt votlendi í Ramsarsamningnum og sem heimsminjar hjá UNESCO. Bygging flugvallar 10 km norðan við Everglades-þjóðgarðinn var stöðvuð þegar í ljós kom að hann myndi hafa neikvæð áhrif á vistkerfi svæðisins. Árið 2000 var Heildaráætlun um endurheimt Everglades samþykkt af Bandaríkjaþingi til að takast á við vandamál eins og versnandi vatnsgæði og minnkað flæði vatns inn á svæðið þar sem svo miklu hefur verið veitt annað. Á svæði Everglades er samnefndur þjóðgarður; Everglades-þjóðgarðurinn.
Pessac
thumb|right|Haut Brion-höll. Pessac (oksítanska: Peçac) er sveitarfélag í umdæminu Gironde í Nouvelle-Aquitaine, suðvesturhluta Frakklands. Það er hluti af stórborgarsvæði Bordeaux. Íbúar eru tæplega 60 þúsund.
Björk Guðjónsdóttir
Björk Guðjónsdóttir (f. 16. janúar 1954 í Keflavík) er forseti bæjarstjórnar Reykjanesbæjar og fyrrverandi þingmaður Sjálfstæðisflokksins í Suðurkjördæmi.
Freyjumenið
Freyjumenið er verðlaunagripur sem veittur er í glímu á Glímukeppni Íslands. Fyrst var keppt um Freyjumenið hinn 18. júní árið 2000. Sú sem ber Freyjumenið er titluð glímudrottning.
Sveitarstjórnarkosningar á Íslandi 1934
Tengt efni
Kosningasaga
Bresku Jómfrúaeyjar
Bresku Jómfrúaeyjar eru breskt yfirráðasvæði handan hafsins. Eyjarnar eru um fimmtíu talsins og eru nyrst í Litlu-Antillaeyjaklasanum. Þær eru hluti af Jómfrúaeyjaklasanum ásamt Bandarísku Jómfrúaeyjum og Spænsku Jómfrúaeyjum. Stærsta eyjan er Tortóla þar sem höfuðstaðurinn Road Town er.
Opinbert heiti Bresku Jómfrúaeyja er einfaldlega Jómfrúaeyjar (Virgin Islands) og er það nafn notað á opinber gögn.
Stærstu eyjarnar eru Tortóla, Virgin Gorda, Anegada og Jost Van Dyke, en auk þeirra tilheyra Bresku Jómfrúaeyjum um fimmtíu smáeyjar og rif. Fimmtán af eyjunum eru byggðar. Nokkrar eyjanna eru í einkaeigu, svo sem Necker-eyja sem er í eigu breska auðkýfingsins Richards Bransons. Um 23 þúsund af tæplega 28 þúsund íbúum búa á Tortólu. Eyjarnar fengu heimastjórn árið 1967 og íbúar hafa haft breskan ríkisborgararétt frá 2002, en eyjarnar eru þó ekki hluti af Evrópusambandinu. Helstu undirstöður efnahagslífs eyjanna eru fjármálaþjónusta og ferðaþjónusta. Yfir helmingur tekna ríkisstjórnar eyjanna kemur til vegna skráningar aflandsfyrirtækja.
Heiti
Eyjarnar voru nefndar Santa Úrsula y las Once Mil Vírgenes af Kristófer Kólumbusi árið 1493 til heiðurs heilagri Úrsúlu og 11.000 meyjum hennar. Nafnið var síðar stytt í Las Vírgenes.
Opinbert heiti eyjanna er einfaldlega „Jómfrúaeyjar“ (Virgin Islands á ensku) en „Bresku“ er oftast skeytt framan við nafnið. Almennt er talið að þetta sé til að greina þær frá nágrannalandinu sem tilheyrir Bandaríkjunum og fékk nafnið Jómfrúaeyjar Bandaríkjanna árið 1917, en hét áður Dönsku Vestur-Indíur. Sagnfræðingar hafa hins vegar dregið þetta í efa og bent á að í útgefnum heimildum og opinberum skjölum frá 1857 til 1919 er talað um eyjarnar sem „Bresku Jómfrúaeyjar“. Opinberlega vill stjórn eyjanna að þær séu nefndar einfaldlega „Jómfrúaeyjar“ og opinber skjöl og vegabréf nota það nafn eingöngu. Stjórnarskrárnefnd landsins hefur auk þess mælt með því að nota einfalda heitið Jómfrúaeyjar „með öllum ráðum“. Margar opinberar og hálfopinberar stofnanir nota þó enn „Bresku Jómfrúaeyjar“ (British Virgin Islands, skammstafað BVI). Sem dæmi má nefna BVI Finance, BVI Electricity Corporation, BVI Tourist Board og svo framvegis.
Árið 1968 gaf breska ríkisstjórnin út minnisblað þar sem kveðið var á um að frímerki frá landinu skyldu merkt með heitinu „British Virgin Islands“, en áður stóð þar aðeins „Virgin Islands“. Þessu er enn fylgt í dag. Ástæðan var líklega sú að koma í veg fyrir rugling eftir að Bandaríkjadalur var tekinn upp sem gjaldmiðill 1959 og vísað í hann í upphæðum á frímerkjum frá svæðinu.
Nafn eyjanna er íslenskað sem „Jómfrúaeyjar“, sem þykir réttara en „Jómfrúreyjar“ sem áður var algengasta orðmyndin.
Saga
Fyrsti Evrópumaðurinn sem kom til eyjanna var Kristófer Kólumbus sem kom þangað í annarri ferð sinni 1493. Hann gaf eyjunum nafnið Santa Ursula y las Once Mil Vírgenes (heilög Úrsúla og jómfrúrnar 11.000), stytt í Las Vírgenes (jómfrúrnar). Spænska heimsveldið gerði tilkall til eyjanna en stofnaði ekki nýlendu þar og næstu ár tókust Spánn, England, Frakkland, Holland og Danmörk á um yfirráð yfir eyjunum sem urðu þekktur griðastaður sjóræningja.
Bresku Jómfrúaeyjar voru frá 1833 hluti af nýlendunni Bresku Hléborðseyjum, ásamt Sankti Kristófer og Nevis. Um miðja 20. öld var farið að þrýsta meira á um aukna sjálfstjórn. Árið 1960 urðu eyjarnar sjálfstæð nýlenda og árið 1967 fengu þær heimastjórn. Frá þeim tíma hefur efnahagur eyjanna vænkast, aðallega vegna fjármálaþjónustu, og þær eru nú eitt auðugasta land Vestur-Indía.
Landfræði
Bresku Jómfrúaeyjar eru um sextíu hitabeltiseyjar. Stærst þeirra er Tortóla, 20 km löng og 5 km breið. Þær eru í Jómfrúaeyjaklasanum, nokkrum kílómetrum austan við Bandarísku Jómfrúaeyjar. Norðan við eyjarnar er Atlantshaf og sunnan við þær er Karíbahaf. Flestar eyjarnar eru upphaflega eldfjallaeyjar og landslag er hæðótt og skorið. Anegada er jarðfræðilega ólík hinum eyjunum sem eru eldfjallaeyjar, hún er flöt og mynduð úr kalksteini og kóral.
Stjórnmál
Á Bresku Jómfrúaeyjum er þingræði. Á þingi Bresku Jómfrúaeyja sitja 13 kjörnir fulltrúar (9 kjördæmakjörnir og 4 landskjörnir) auk yfirsaksóknara og þingforseta í einni deild. Framkvæmdavaldið er formlega í höndum Bretakonungs, Karls 3., en fulltrúi hans er landstjóri Bresku Jómfrúaeyja sem hann skipar að höfðu samráði við ríkisstjórn Bretlands. Bretland sér um varnarmál og flest utanríkismál eyjanna.
Síðasta stjórnarskrá Bresku Jómfrúaeyja er frá 2007. Þeir flokkar sem ná meirihluta eftir þingkosningar mynda ríkisstjórn sem er skipuð af forsætisráðherra Bresku Jómfrúaeyja eftir að hann hefur fengið stjórnarmyndunarumboð frá landstjóra. Kosningar eru haldnar á fjögurra ára fresti.
Stjórnsýslueiningar
Á Bresku Jómfrúaeyjum eru níu kjördæmi, þar af átta á Tortólu og nærliggjandi eyjum. Eitt kjördæmi nær yfir Virgin Gorda og Anegada og er það eina sem ekki nær yfir einhvern hluta Tortólu. Auk níu kjördæmakjörinna þingmanna kjósa íbúar fjóra landskjörna þingmenn.
Eyjunum er líka skipt í fimm stjórnsýsluumdæmi (fjögur fyrir hverja af stærstu eyjunum og eitt fyrir allar hinar) og sex skráningarumdæmi (þrjú á Tortólu, Jost Van Dyke, Virgin Gorda og Anegada).
Sigga Beinteins
Sigríður Beinteinsdóttir eða Sigga Beinteins‎ (fædd 26. júlí 1962) er söngkona Stjórnarinnar. Hún keppti fyrir hönd Íslands í Söngvakeppni evrópskra sjónvarpsstöðva árin 1990 með Stjórninni með laginu Eitt lag enn (4. sæti), síðan árið 1992 með Heart2Heart með lagið Nei eða já (7. sæti) og loks í þriðja skipti árið 1994 með laginu „Nætur“(12. sæti). Hún er sú sem hefur farið oftast sem forsöngvari fyrir hönd Íslands í aðalkeppnina. Sigga söng einnig bakraddir hjá Silvíu Nótt í keppninni árið 2006.
Meltingarensím
Meltingarensím eru ensím sem brjóta stórsameindir niður til þess að líkaminn geti nýtt þær. Meltingarensím er að finna í meltingarkerfi dýra og manna og jafnframt í kjötætuplöntum þar sem þau auðvelda meltingu. Meltingarensím má líka finna inn í frumum, einkum í leysibólum, þar sem þau eru lífsnauðsynleg. Nánar tiltekið finnast meltingarensím í munnvatni, magasafa, brissafa og í safa sem frumur í smáþarminum og ristlinum gefa frá sér.
Meltingarensím eru flokkuð eftir tegund stórsameinda sem þau verka á:
Bandung-ráðstefnan
thumb|right|Ljósmynd frá ráðstefnunni. Bandung-ráðstefnan eða Ráðstefna um málefni Asíu og Afríku var fundur ríkja í Asíu og Afríku 18. – 24. apríl 1955 í Bandung í Indónesíu. Ráðstefnan var skipulögð af Indónesíu, Búrma, Pakistan, Seylon og Indlandi og framkvæmdastjóri hennar var Ruslan Abdulgani, ráðuneytisstjóri í indónesíska utanríkisráðuneytinu. Yfirlýst markmið með ráðstefnunni var að efla efnahagslegt og menningarlegt samstarf Afríku- og Asíuríkja og standa gegn nýlendustefnu og heimsvaldastefnu Bandaríkjanna og Sovétríkjanna.
Fulltrúar 29 ríkja með samanlagt yfir helming allra íbúa jarðarinnar tóku þátt í ráðstefnunni. Hún leiddi meðal annars til stofnunar Samtaka hlutlausra ríkja.
Krani
thumb|250px|Vatnskrani frá [[Englandi]]
Krani er ventill til að stjórna vökva og gasi.
Clepsydra
Go (forritunarmál)
thumbnail Go eða golang er forritunarmál sem upphaflega var þróað hjá Google árið 2007 af  Robert Griesemer, Rob Pike, and Ken Thompson.
Go sýnidæmi
Hér er Halló heimur forrit í Go:
(Keyra eða breyta þessu sýnidæmi á Netinu.)
Lystisnekkja
thumb|right|Vélknúnar lystisnekkjur við bryggju. Lystisnekkja er venjulega ríkulega búinn vélbátur eða seglskúta sem er fyrst og fremst ætluð til afþreyingar, oft sem eins konar „annað heimili“ og er því búin öllum helstu þægindum en getur annars verið hvers konar bátur með húsi á. Hugtakið á fyrst og fremst við um dýra skemmtibáta ríks fólks og þann lífstíl sem þeim tengist en ekki um keppnisskútur eða fiskibáta. Risasnekkjur (yfir 200 fet) á borð við Pelorus Romans Abramovitsj, eru sjaldgæfar risaútgáfur af þessari hugmynd og eru nánast lítið smækkuð útgáfa skemmtiferðaskipa með áhöfn.
Enska orðið yfir lystisnekkju, yacht, er dregið af hollenska orðinu jacht, en upprunaleg merking þess orðs er nær merkingu íslenska orðsins jakt sem á við um litlar alhliða skútur sem voru notaðar í hernaði, til fiskveiða, vöruflutninga eða sem farkostur í strandsiglingum frá 17. öld til 19. aldar.
Amazon.com
Amazon.com, Inc. (nasdaq: AMZN) er bandarískt vefverslunarfyrirtæki með höfuðstöðvar í Seattle í Washington. Það var eitt af fyrstu fyrirtækjum til að selja vörur á Internetinu og var táknmynd í netfyrirtækjaloftbólunni árið 1999. Það skilaði fyrst hagnaði árið 2003.
Fyrirtækið var stofnað árið 1994 af Jeff Bezos, og hóf rekstur árið 1995. Í byrjun seldi Amazon.com bara bækur en skömmu síðar byrjaði það að selja myndbönd, mynddiska, geisladiska, MP3, forrit, tölvuleiki, raftæki, fatnað, húsgögn, mat, leikföng og meira. Amazon markaðssetur og selur Kindle lestölvuna.
ASUS Eee PC
thumb|ASUS Eee PC fartölvan ASUS Eee PC er fartölva sem kom á markað árið 2007. Einkenni hennar þá voru að hún var með Linux-stýrikerfi og var afar lítil og sterkbyggð, skjárinn var 7 til 9 tommur og vélin innan við 1 kíló að þyngd.
Hermesarstafurinn
thumb|upright|Hermesarstafurinn Hermesarstafurinn eða Merkúrsstafurinn (en einnig kenndur við sprota og kallaður Hermesarsprotinn en einnig einfaldlega slönguvölur) (gríska: κηρύκειον - latína: caduceus) er gylltur stafur eða sproti sem tvær slöngur hlykkjast um og er vængjaður efst. Guðinn Hermes er oft sýndur í höggmynda- og myndlist með Hermesarstafinn í vinstri hendi, en Hermes var sálnaleiðir (psychagogos) og verndarguð kaupmanna, þjófa, lygara og fjárhættuspilara. Varast ber að rugla Hermesarstafnum saman við Asklepiosarstafinn og öfugt.
Til forna var Hermesarstafurinn tákn plánetunnar Merkúríusar. Á Íslandi er Hemesarstafurinn tákn Verzlunarskóla Íslands, enda Hermes (Merkúríus) guð verslunar.
Frjáls þjóð
Frjáls þjóð var pólitískt vikublað sem kom út frá 1952 til 1968. Það hafði sem aðalstefnu að spyrna við auknum bandarískum áhrifum á íslenska menningu og tungu.
Útvarps- og sjónvarpssendingar bandarísku herstöðvarinnar í Keflavík, hið síðarnefnda oftast kallað kanasjónvarpið, þóttu sérlega hættulegar í þessu samhengi. Blaðið studdi því sterklega kröfuna að Ísland segði sig úr NATO og að bandaríski herinn hyrfi úr landi. Frjáls þjóð gagnrýndi Sósíalistaflokkinn fyrir að fylgja Sovétríkjunum í einu og öllu. Í Alþingiskosningunum 1967 studdi blaðið sérframboð Hannibals Valdimarssonar, en hann var þá enn formaður kosningabandalagsins Alþýðubandalagið. Ritstjórar og eigendur Frjálsar þjóðar studdu Þjóðvarnarflokk Íslands frá stofnun hans 1953. Bergur Sigurbjörnsson, ritstjóri blaðsins frá 1952 til 1954 og aftur 1967, var alþingismaður Þjóðvarnarflokksins frá 1953 til 1956. Tveir aðrir af ritstjórum blaðsins, Ragnar Arnalds árið 1960 og Jón Baldvin Hannibalsson 1964-1967, urðu einnig alþingismenn þó það væri fyrir aðra flokka.
Þverdalur (Aðalvík)
Þverdalur er býli við Aðalvík á Hornströndum. Engir vegir liggja að Þverdal og þarf að ferðast þangað með bát. Engin búseta er í Þverdal á veturna.
Uppreisnin í Austur-Þýskalandi 1953
thumb|right|Sovéskur skriðdreki í [[Leipzig 17. júní 1953.]] Uppreisnin í Austur-Þýskalandi 1953 var hrina mótmæla gegn stjórn Austur-Þýskalands 16. og 17. júní 1953. Óeirðirnar hófust með verkfalli verkamanna í byggingariðnaði í Austur-Berlín 16. júní vegna óánægju með aukna vinnuskyldu og aðrar aðgerðir stjórnvalda til að rétta við efnahag landsins sem var í molum. Mótmælin undu hratt upp á sig og daginn eftir voru fjölmenn mótmæli um allt land. Stjórnin sá að hún réði ekki við ástandið og óskaði því eftir aðstoð Sovéska hersins. Þýski alþýðuherinn var líka kallaður út og til átaka kom í Austur-Berlín. Ekki er vitað með vissu hve margir féllu en fjöldi þekktra fórnarlamba er aðeins 55. Fjöldahandtökur fylgdu í kjölfarið og á næstu dögum voru mótmælin smám saman brotin á bak aftur.
Astúría
Astúria (spænska: Asturias, astúríska: Asturies) er sjálfstjórnarsvæði á Spáni.
Maria Bamford
Maria Bamford (f. 1970) er bandarískur leikari og uppistandari.
Alaskabjörk
Alaskabjörk (fræðiheiti: Betula kenaica) er tegund af birkiætt sem var lýst af Walter Harrison Evans. Engar undirtegundir finnast skráðar.
Dacrydium gracile
Dacrydium gracile er sígrænt tré (um 7 til 30m hátt) frá Borneó.
Les Femmes d'Alger
Les Femmes d'Alger („konurnar frá Alsír“) er myndaröð sem inniheldur 15 málverk og fjölda teikninga eftir Pablo Picasso. Hann gerði myndirnar á árunum 1954-55 undir áhrifum frá málverkinu Femmes d'Alger dans leur appartement eftir Eugène Delacroix frá 1834. Þetta er ein af nokkrum myndröðum sem Picasso málaði til heiðurs listamönnum sem hann hafði dálæti á.
Öll myndröðin var seld af Galerie Louise Leiris í París til Victor og Sally Ganz árið 1956. Þau seldu síðan myndir úr safninu en héldu nokkrum eftir (gerðum C, H, K, M og O). Gerð O var seld á uppboði hjá Christie's árið 2015 fyrir 179,4 milljónir dala, sem var hæsta verð sem nokkurn tíma hafði fengist fyrir málverk á uppboði. Kaupandinn var Hamad bin Jassim bin Jaber Al Thani, fyrrum forsætisráðherra Katar.
Hertogenbosch
Hertogenbosch (hollenska: ‘s-Hertogenbosch eða bara Den Bosch) er höfuðborg héraðsins Norður-Brabant í Hollandi og er með 140 þúsund íbúa.
Lega og lýsing
Hertogenbosch er hafnarborg við Maas nyrst í héraðinu Norður-Brabant og frekar sunnarlega í Hollandi. Næstu borgir eru Breda til suðvesturs (40 km), Eindhoven til suðurs (30 km) og Nijmegen til norðausturs (45 km). Fyrir utan fljótið Maas, renna árnar Aa og Dommel einnig um borgarsvæðið.
Fáni og skjaldarmerki
Skjaldarmerki borgarinnar er gulllitað tré með hvítum og rauðum ljónum og tvíhöfða svörtum erni á gulum grunni. Elstu hlutarnir eru frá Hinrik I. frá Brabant allar götur frá 12. öld. Örninn bættist síðar við, en hann er merki Habsborgaranna. 1978 var skjaldarmerkið endanlegt, nema hvað bærinn Rosmalen var innlimaður 1996 og var merkinu þá breytt lítilsháttar.
Orðsifjar
Hertogenbosch er hollenska og merkir skógur hertogans (bosch = skógur eða buskur). Rétt hollensk stafsetning er 's-Hertogenbosch, en litla s-ið á undan er ákveðinn greinir (eða það sem eftir er af honum). Borgin gengur einnig undir alþýðuheitinu Den Bosch, sem merkir skógurinn. Hún heitir Herzogenbusch á þýsku og Bois-le-Duc á frönsku. Merkingin er alltaf sú sama.
Upphaf
1185 fékk Hertogenbosch borgarréttindi af Hinrik I af Brabant. Borgin stóð á sandhrygg, sem umkringdur var mýrlendi og þótti hernaðarlega mikilvæg, enda taldist hún óvinnanleg. Verslað var með vín frá Köln, sandstein frá Liege og fisk frá Eystrasalti. Borgin stóð í miklum blóma fram á miðja 16. öld.
Frelsisstríð
Þegar frelsisstríð Hollendinga hófst á miðri 16. öld gekk borgin í lið með Habsborgurum (Spánverjum) og var þá næststærsta borgin í norðurhéruðum Niðurlanda á eftir Utrecht. Því gerði Máritz af Óraníu nokkrum sinnum umsátur um borgina, en Claude de Berlaymont, aðalhöfuðsmaður Spánverja í borginni, náði ávallt að verja hana. Það var ekki fyrr en 1629 sem borgin féll en þá gerði Friðrik af Óraníu áhlaup á hana. Hann breytti farvegi ánna Aa og Dommel, lagði 40 km langan vatnagarð og þurrkaði þannig upp mýrarnar í kringum borgina. Eftir það sat hann í þrjá mánuði um borgina og gáfust Spánverjar þá upp. Frelsun Hertogenbosch var mikið reiðarslag fyrir Spánverja í stríðinu. Við fall borgarinnar varð hún endanlega hollensk.
Nýrri tímar
1815 rauf Belgía sig frá konungdæmi Niðurlanda. Það með splittaðist héraðið Brabant í norður- og suðurhluta. Norður-Brabant varð að héraði í Hollandi og var Hertogenbosch valin sem höfuðborg hins nýja héraðs. Nasistar hertóku Hertogenbosch 1940. Ein af fáum útrýmingarbúðum nasista í vesturhluta Evrópu var sett upp við borgarmörkin. Þar voru 30 þúsund manns haldið föngum, þar af 12 þúsund gyðingum. Árið 1943 voru öll börn í búðunum tekin burt og flutt til útrýmingarbúðanna Sobibor í Póllandi, þar sem þau voru öll myrt. Það var hersveit frá Wales sem frelsaði Hertogenbosch 24. – 27. október 1944 og hrakti nasista burt.
Viðburðir
Jazz in Duketown er stærsta jazzhátíð utandyra í Hollandi. Hún er haldin á tíu sviðum víðs vegar í miðborginni.
Bourgondisch ‘s-Hertogenbosch er árleg matarhátíð, þar sem ýmislegt matarkyns frá Búrgúnd er á borðstólum. Ekki er hægt að greiða með evrum, heldur með sérstakri mynd sem kallast Gerritje. Einn slíkur samsvarar 1,10 evru. Hátíðin er haldin í september.
EV8 Miðjarðarhafsleiðin
thumb|right|Miðjarðarhafsleiðin EV8 Miðjarðarhafsleiðin er EuroVelo-hjólaleið meðfram strönd Miðjarðarhafsins, frá Cádiz á Spáni til Limassol á Kýpur. Leiðin er um 5.900 km að lengd og fer um ellefu lönd: Spán, Frakkland, Mónakó, Ítalíu, Slóveníu, Króatíu, Bosníu-Hersegóvínu, Svartfjallaland, Albaníu, Grikkland og Kýpur.
Aðeins lítill hluti leiðarinnar er á sérstökum hjólaleiðum með aðskildri umferð.
American Dad!
American Dad! eru bandarískir háðsádeilu-teiknimyndaþættir sem framleiddir eru af Underdog Productions og Fuzzy Door Productions fyrir 20th Century Fox. Höfundur þáttanna að hluta til er Seth MacFarlane, höfundur Family Guy þáttanna. Fyrsti þátturinn var sýndur í Bandaríkjunum þann 6. febrúar árið 2005. Þátturinn fylgist með lífi CIA fulltrúans Stan Smith og fjölskyldu hans.
Hertogenbosch
Viðburðir
Mikið er haldið upp á Karneval í borginni, en þar heitir hátíðin Oeteldonk. Þar í borg er einnig eina karnevalssafnið í Hollandi.
Íþróttir
Aðalknattspyrnufélag borgarinnar er FC Den Bosch sem varð hollenskur meistari 1948. Félagið rokkar í dag á milli 1. og 2. deildar. Þekktasti knattspyrnumaður félagsins er eflaust Ruud van Nistelrooy.
Í körfubolta er félagið EiffelTowers árangursríkt. Það hefur nokkrum sinnum orðið hollenskur meistari og komst í úrslit í Evrópubikarkeppninni 1979 og 1982.
Í íshokkí er félagið Red Eagles ‘s-Hertogenbosch í efstu deild og spilar í Evrópukeppni.
Hertogenbosch var ráspunktur fyrir hjólreiðakeppnina Tour de France 1996 og Ronde van Nederland árið 2000.
Ordina Open er alþjóðlegt tennismót sem haldið er í borginni árlega. Keppt er á grasi.
Vinabæir
Hertogenbosch viðheldur vinabæjatengslum við eftirfarandi borgir:
Frægustu börn borgarinnar
thumb|Málverkið Lostagarðurinn eftir Hieronymus Bosch
Grey's Anatomy
Þátturinn hefur hlotið mikið lof gagnrýnenda. Í byrjun var þátturinn aðeins uppfylling fyrir Boston Legal en hann fékk mikið áhorf og horfðu 16,25 milljónir á fyrsta þáttinn. Þátturinn er handhafi bæði tveggja Emmy-verðlauna og tveggja Golden Globe verðlauna og er einn vinsælasti þáttur sögunnar.
Leikarar og sögupersónur
Sögupersónurnar í þáttunum einkennast af hóp af skurðlæknakandídátum og mismunandi skurðlækna sem þjóna sem kennarar þeirra í bæði vinnu- og einkalífum þeirra. Framleiðandi þáttanna notaði tækni sem kallast „blind-ráðning“ (blind-casting á ensku), sem leiddi til þess að leikararnir urðu af mismunandi kynþáttarupprunum. Það var ráðið í öll hlutverk án þess að kynþættir sögupersónanna væru sérstaklega frágreindir, eins og handritshöfundurinn, Shonda Rhimes, hafði óskað eftir.
Aðalpersónurnar fimm eru Meredith Grey (Ellen Pompeo), Alex Karev (Justin Chambers), George O'Malley (T.R.Knight), Izzie Stevens (Katherine Heigl) og Christina Yang (Sandra Oh). Þau byrja sem læknanemar á Seattle Grace-sjúkrahúsinu og verða svo deildarlæknar eftir fyrsta árið. Kennarinn þeirra er Miranda Bailey (Chandra Wilson), almennur skurðlæknir sem verður yfirmaður skurðdeildar seinna meir. Skurðdeildinni stýrir Richard Webber (James Pickens Jr.) sem átti í ástarsambandi við móður Meredith þegar Meredith var ung. Í liði Webbers er taugaskurðlæknirinn Derek Sheperd (Patrick Dempsey) og hjarta- og lungnaskurðlæknirinn Preston Burke (Isaiah Washington). Derek er kynntur sem ástarskot Meredith, á meðan Preston byrjar samband við Cristinu.
Hríseyjarviti
thumb|right|Hríseyjarviti. Hríseyjarrviti er viti í Hrísey við Eyjafjörð sem tekinn var í notkun þann 6. nóvember árið 1920. Hann var friðlýstur árið 2003.
Saga
Hönnuðir vitabyggingarinnar voru verkfræðingarnir Guðmundur Hlíðdal og Thorvald Krabbe. Vitinn er fimm metra hár steinsteyptur turn, 2,7 sinnum 2,7 metrar að utanmáli. Á honum er 3,3 metra hátt ljóshús úr járni.
Menntamálaráðherra friðlýsti Hríseyjarvita þann 1. desember árið 2003. Tekur friðunin til bæði innra og ytra byrðis auk þess sem óheimilt er að raska umhverfi hans í 100 metra radíus.
Á Hríseyjarvita gefur að líta minningartöflu um alla þá menn sem starfað hafa sem vitaverðir í eynni. Var hún gefin af ættmennum fyrsta vitavarðarins, Ottós M. Þorgilssonar, sem gegndi starfinu lengst allra eða í 33 ár.
Islam Karimov
Islam Abdúganjevítsj Karimov (30. janúar 1938 – 2. september 2016 ) var úsbeskur stjórnmálamaður sem var fyrsti forseti lýðveldisins Úsbekistans frá sjálfstæði ríkisins frá Sovétríkjunum árið 1991. Fyrir hrun Sovétríkjanna hafði Karimov verið aðalritari landsdeildar Kommúnistaflokksins í Úsbekistan. Hann hélt völdum í landinu eftir sjálfstæði þess og stýrði því allt til dauðadags árið 2016. Karimov var einræðisherra og stjórn hans var alræmd fyrir mannréttindabrot og harðræði gegn íbúum landsins.
Æska og uppvöxtur
Karimov átti úsbeskan föður og tadsíska móður. Hann ólst upp á barnaheimili. Hann nam verkfræði og hagfræði í Taskent og árið 1966 hóf hann vinnu hjá Gosplan, ríkisáætlananefnd Sovétríkjanna.
Stjórnmálaferill
Karimov kleif metorðastigann innan sovéska kommúnistaflokksins. Árið 1983 varð hann fjármálaráðherra í úsbeska sovétlýðveldinu og árið 1986 varð hann varaformaður ráðherraráðsins.
Karimov komst til valda árið 1989 í Úsbekistan þegar hann varð aðalritari landsdeildar kommúnistaflokksins þar í landi. Þann 24. mars 1990 varð hann forseti úsbeska sovétlýðveldisins.
Forseti Úsbekistans
Þann 31. ágúst 1991 lýsti Karimov yfir sjálfstæði Úsbekistans frá Sovétríkjunum. Þann 29. desember sama ár vann hann fyrstu forsetakosningar nýja ríkisins með 90 % atkvæða. Kosningarnar voru víða álitnar ósanngjarnar þar sem kosningabaráttan var ekki frjáls og átt var við atkvæðatalninguna. Hið sama hefur gilt um allar kosningar í Úsbekistan upp frá því. Eftir kjör Karimovs til forseta herti hann tökin á ríkinu með því að handtaka stjórnarandstæðinga eða reka þá úr landi.
Þann 26. mars árið 1995, fáeinum mánuðum áður en fyrsta kjörtímabili Karimovs hefði átt að ljúka, var haldin þjóðaratkvæðagreiðsla þar sem samþykkt var að framlengja fyrsta kjörtímabilið um fimm ár. Þann 9. janúar árið 2000 var gengið til forsetakosninga þar sem Karimov hlaut rúmlega 90% atkvæðanna. Mótframbjóðandi hans tilkynnti að hann hefði sjálfur greitt Karimov atkvæði. Þann 27. febrúar 2002 var haldin önnur þjóðaratkvæðagreiðsla þar sem samþykkt var að lengja kjörtímabil forsetans úr fimm árum í sjö.
Karimov bældi niður allt andóf af hörku og vændi andstæðinga sína gjarnan um íslamskt trúarofstæki. Þetta gat hann gert með vísan til vopnaðrar baráttu vígahópsins Íslamshreyfingar Úsbekistans í landinu. Árið 2002 greindi Mannréttindavaktin meðal annars frá því að tveir menn hefðu verið teknir af lífi í fangelsi í norðvestanverðu Úsbekistan með því að vera soðnir lifandi. Í fyrstu var Karimov vinveittur vesturveldunum og eftir hryðjuverkin 11. september 2001 leyfði hann Bandaríkjunum og Atlantshafsbandalaginu að byggja herstöðvar í Úsbekistan til að nýta við stríðið í Afganistan.
Þann 13. maí árið 2005 voru rúmlega 300 óvopnaðir mótmælendur myrtir af öryggissveitum Karimovs í borginni Andijan í kjölfar vopnaðra átaka fyrr um daginn. Evrópusambandið lét í kjölfarið banna vopnasölur til Úsbekistans og Bandaríkin gagnrýndu jafnframt Karimov fyrir aðgerðir stjórnar hans. Eftir þetta urðu Bandaríkin og NATÓ að láta af hendi herstöðvar sínar í Úsbekistan og Karimov fór fremur að halla sér að Rússlandi í utanríkisstefnu sinni. Þann 14. október sama ár skrifaði Karimov undir gagnkvæman varnarsáttmála við Rússland.
Dauði
Þann 28. ágúst 2016 tilkynnti skrifstofa forsetans að hann hefði verið lagður inn á sjúkrahús. Næsta dag tilkynnti dóttir Karimovs að hann hefði fengið heilablóðfall. Orðrómar heyrðust um að Karimov væri látinn en andlát hans var ekki staðfest opinberlega. Óvissan um heilsuástand Karimovs leiddi til vangaveltna um það hver eftirmaður hans á forsetastól yrði.
Útför Karimovs var haldin þann 3. september 2016 í Samarkand. Formaður útfararnefndarinnar var forsætisráðherrann Shavkat Mirziyoyev, sem bent var á sem mögulegan eftirmann Karimovs í forsetaembætti. Nigmatilla Júldasjev tók við forsetaembættinu til bráðabirgða í krafti embættis síns sem þingleiðtogi en hann lét völdin ganga til Mirziyoyev eftir fáeina daga. Mirziyoyev var kjörinn forseti þann 4. desember 2016.
Fjölskylda
Karimov var kvæntur og átti tvær dætur. Sú eldri var Gulnara Karimova og var fædd 1972 en hin yngri var Lola Karimova-Tilljaeva, fædd árið 1978.
Lengi var talið að Karimov væri að búa dóttur sína, Gulnöru, undir það að taka við af honum sem forseti Úsbekistans. Árið 2014 var Gulnara hins vegar sett í stofufangelsi ásamt dóttur sinni vegna ábendinga um að hún hefði tekið við mútugreiðslum.
Artúr konungur
Artúr konungur er, í breskri þjóðtrú, leiðtogi Fornbreta sem er sagður hafa barist gegn saxneskum innrásarmönnum á seinni hluta fimmtu aldar og byrjun þeirrar sjöttu. Flestar frásagnir af Artúr konungi koma úr þjóðsögum og rómantískum skáldskap og deilt er um hvort hann hafi verið til í alvöru. Fáeinar sögulegar heimildir eru til sem gætu bent til þess að til hafi verið konungur eða höfðingi að nafni Artúr, þ. á m. Annales Cambriae, Historia Brittonum og sagnverk eftir Gildas. Minnst er á nafn Artúrs í miðaldaskáldskap á borð við Y Gododdin.
Artúr er mikilvæg persóna í breskri sagnahefð. Hinn þjóðsögulegi Artúr varð vinsæl persóna á alþjóðavísu með sagnaritinu Historia Regum Britanniae eftir Geoffrey frá Monmouth. Artúr birtist einnig í eldri þjóðsögum og ljóðum af velskum og fornbreskum uppruna þar sem hann er ýmist mikill stríðsmaður sem ver Bretland gegn jarðneskum og yfirnáttúrulegum ógnum, eða kynngimögnuð vera úr handanheimi velskrar þjóðrúar, Annwn. Óvíst er hve mikið Geoffrey fékk úr slíkum heimildum og hve mikið hann fann upp sjálfur.
Efni, atburðir og persónur Artúrsgoðsagnarinnar voru mjög margbreytileg eftir textum og engin ein frásögn þykir réttari en önnur. Í frásögn Geoffrey er Artúr konungur Bretlands sem sigraði Saxana og stofnaði mikið veldi sem spannaði Bretland, Írland, Ísland, Noreg og Gallíu. Mörg atriði sem urðu síðar mikilvæg einkenni Artúrssagnanna birtast fyrst í Historiu Geoffrey, þ. á m. galdrakarlinn Merlín; faðir Artúrs, Uther Pendragon, eiginkona hans Guinevere, sverðið Excalibur, getnaður Artúrs í kastalanum Tintagel, lokaorrusta Artúrs við illmennið Mordred og hinsta hvíld hans á galdraeyjunni Avalon. Á 12. öld bætti franski rithöfundurinn Chrétien de Troyes persónunni Lancelot og leitinni að hinum heilaga gral við sagnahefðina. Með honum hófust Artúrssögur sem sérstakur sagnageiri ævintýra á miðöldum. Í þessum frönsku sögum er oft einblínt á aðrar persónur en Artúr sjálfan, eins og hina ýmsu riddara hringborðsins. Blómaskeið Artúrssagna var á miðöldum en á seinni öldum döluðu vinsældir þeirra. Þær urðu aftur vinsælar á 19. öld og lifa enn góðu lífi á 21. öldinni í kvikmyndum, leikhúsi, sjónvarpi, myndasögum og ýmsum öðrum sagnamiðlum.
Apis mellifera meda
Apis mellifera meda er ein undirtegund alibýflugna. Útbreiðsla hennar er í Íran, Írak og suðaustur Anatólíu. thumb|vinstri|Upprunaleg útbreiðsla undirtegundanna í Evrópu og Austurlöndum nær (eftir síðustu ísöld). Hún er líkist mjög A. m. ligustica.
Asklepiosarstafurinn
thumb|300px|Asklepiosarstafurinn Asklepiosarstafurinn er stafur eða sproti sem snákur hlykkjast um og er tákn læknisvísindanna, enda var Asklepios, sem stafurinn er kenndur við, guð læknisfræðinnar og lækninga í grískri goðafræði. Asklepiosarstafinum er oft ruglað saman við Hermesarstafinn.
Tenglar
Asklepios
Samantekt
Samantekt er í stærðfræði aðferð til þess að reikna svarið við spurningunni „á hve marga vegu get ég valið r stök úr n staka mengi?“. Samantekt r hluta kallast r-samantekt, og er óraðað val r hluta úr safninu.
Reiknireglan er leidd út frá margföldunarreglunni og segir að þar sem velja má n hluti úr n staka mengi með óröðuðum hætti á n! vegu, þá gildi að hægt sé að velja r hluti úr n staka mengi á
mismunandi vegu, en það er skrifað á ýmsa vegu:. Rithátturinn er algengastur, en hann er notaður í tvíliðureglunni til þess að tákna stuðul við hvern lið, og er þetta því einnig kallað tvíliðustuðull.
Samantektir koma einnig fyrir í Pascal-þríhyrningnum, ásamt ýmsum fléttufræðilegum reglum.
Sönnun
Samantektir eru náskyldar umröðunum, og ein einfaldasta aðferðin til þess að sanna samantektir er að segja:
Hægt er að finna r-umraðannir með því að reikna r-samantekt og margfalda það með fjölda hugsanlegra slíkra samantekta. Þá gildir:
Christie's
thumb|right|Christie's í London. Christie's er breskt uppboðsfyrirtæki sem James Christie stofnaði í London árið 1766. Höfuðstöðvar fyrirtækisins eru á King Street, St James's í London og í Rockefeller Center í New York. Fyrirtækið er í eigu Groupe Artémis sem er eignarhaldsfélag í eigu franska auðjöfursins François-Henri Pinault.
Samantekt
Sönnun
sem gefur okkur:
Frank B. Kellogg
Frank Billings Kellogg (22. desember 1856 – 21. desember 1937) var bandarískur stjórnmálamaður úr Repúblikanaflokknum sem var utanríkisráðherra Bandaríkjanna frá 1925 til 1929, á forsetatíðum Calvins Coolidge og Herberts Hoover. Kellogg hlaut friðarverðlaun Nóbels árið 1929 fyrir að standa ásamt franska utanríkisráðherranum Aristide Briand fyrir samningu Kellogg-Briand-sáttmálans, sem gerði stríð ólöglegt samkvæmt alþjóðalögum.
Æviágrip
Frank Billings Kellogg var kominn úr fátækri bændafjölskyldu. Faðir hans flutti með fjölskylduna til Minnesota þegar Frank var barn að aldri. Kellogg vann á bóndabæ fjölskyldu sinnar á unga aldri og hlaut litla sem enga formlega skólamenntun. Nítján ára gamall fékk hann vinnu við ræstingar á lögmannsskrifstofu. Samhliða vinnunni menntaði hann sig sjálfur í lögfræði og náði að endingu málaflutningsprófi án þess að hafa nokkurn tímann stundað laganám í skóla.
Rio Ferdinand
Rio Gavin Ferdinand  oftast kallaður, Rio Ferndinand (fæddur 7. november 1978) er enskur fyrverandi knattspyrnumaður. Hann lék sem bakvörður en hefur nú lagt knattspyrnuskóna á hilluna. Hann spilaði með mörgum liðum, enn er þekktastur fyrir afrek sín, sem leikmaður Manchester Unitedog Leeds United. Hann lék einnig 81 landsleiki fyrir enska karlalandsliðið í knattspyrnu og skoraði 3 mörk.
Frank B. Kellogg
Æviágrip
Árið 1905 réð Theodore Roosevelt Bandaríkjaforseti Kellogg sem saksóknara í ýmsum dómsmálum gegn einokunarhringjum. Mikilvægasta mál Kelloggs sem saksóknara var hæstaréttarmálið Standard Oil Co. of New Jersey v. United States, 221 U.S. 1 (1911) þar sem Hæstiréttur Bandaríkjanna komst að þeirri niðurstöðu að olíufyrirtæki Johns D. Rockefeller, Standard Oil, væri ólöglegur einokunarhringur sem bæri að brjóta upp.
Árið 1917 var Kellogg kjörinn á öldungadeild Bandaríkjaþings sem frambjóðandi Repúblikana í Minnesota. Kellogg hafði haft orð á sér fyrir róttækni en þegar á þing var komið þótti hann ívið íhaldssamari en von var á og því tapaði hann brátt trausti bænda í heimafylkinu. Kellogg tapaði endurkjöri á öldungadeildina árið 1923.
Árið 1924 varð Kellogg sendiherra Bandaríkjamanna í London en ári síðar var hann kallaður heim og útnefndur utanríkisráðherra í ríkisstjórn Calvins Coolidge Bandaríkjaforseta. Sem utanríkisráðherra átti Kellogg oft í deilum við Breta vegna andstæðra hugmynda ríkjanna um olíuvinnslu í heiminum. Bandaríkin voru á þessum tíma ágeng á olíulindir í Níkaragva og Panama og náðu þar meiri tangarhaldi á olíuvinnslunni en Bretum þótti ráðlegt. Bretar brugðust við með því að gera leynilegan flotasamning við Frakka sem misbauð Bandaríkjunum mjög. Þegar Kellogg sigldi til Evrópu í samningaerindum lýsti hann yfir vanþóknun sinni á Bretum með því að fara frá borði í Írlandi til þess að þurfa ekki að koma til Englands.
Merkasta afrek Kelloggs í embætti utanríkisráðherra var undirritun Kellogg-Briand-sáttmálans árið 1928. Sáttmálinn var kenndur við Kellogg og franska utanríkisráðherrann Aristide Briand og í honum stóð að samningsaðilar „[fordæmdu] það, að leysa milliríkjadeilur með styrjöld, og að þeir afsali sér rétti til að beita ófriði í þarfir stjórnmála lands síns“. Þrátt fyrir fögur fyrirheit tókst ekki með sáttmálanum að draga úr aukinni hernaðarhyggju á fjórða áratugnum sem leiddi að endingu til seinni heimsstyrjaldarinnar. Þar sem sáttmálanum fylgdu engin viðurlög eða refsiákvæði fyrir samningsbrot hefur hann í seinni tíð almennt þótt marklaus og hefur að mestu hlotið slæm eftirmæli.
Kellogg sagði af sér sem utanríkisráðherra stuttu eftir að Herbert Hoover varð forseti árið 1929 og sneri sér aftur að málaflutningsstörfum. Hann var sæmdur friðarverðlaunum Nóbels árið 1929 fyrir að standa að gerð Kellogg-Briand-sáttmálans. Árið 1930 var Kellogg útnefndur dómari við Alþjóðadómstólinn í Haag og gegndi þeirri stöðu í fimm ár.
Petr Čech
Petr Čech (f. 20. maí 1982 í Plzeň í Tékkóslóvakíu) er tékkneskur fyrrum knattspyrnumaður sem spilaði lengst af með Chelsea FC á Englandi. Hann starfar nú sem tæknilegur ráðgjafi hjá Chelsea.
Hann hefur spilað fyrir Viktoria Plzeň, Chmel Blšany, Sparta Prague, Rennes og Arsenal. Cech var kosinn í lið Evrópumeistaramótsins 2004. Hann hefur jafnframt fengið verðlaun sem besti markvörðurinn í Meistaradeild Evrópu fyrir tímabilin 2004/2005, 2006/2007 og 2007/2008.
Hann ákvað að setja hanskana á hilluna árið 2019 eftir 4 ár hjá Arsenal.
Ferill
Čech fæddist í Plzeň, Tékkóslavakíu þar sem nú er Tékkland. Hann byrjaði fótbolta iðkun sjö ára að aldri. Uppeldisfélag hans var FC Viktoria Plzeň. Hann skipti yfir í félagið Chmel Blšany 30. október 1999 og varð fljótt lykileikmaður í liðinu.
Rennes
Eftir að hafa spilað í eitt tímabil með Sparta Prague uppskar hann árangur með undir 21 árs landsliðinu. Eftir vítaspyrnu í úrslitaleik evrópumeistaramótinu og sigur landsliðsins uppskar hann mikla athygli frá erlendum félögum. Arsenal reyndi að fá til sín leikmanninn en fékk ekki vinnuréttindi fyrir hann. Í júlí 2002 fór Čech til franska klúbbsins Stade Rennes.
Chelsea
2003 kom Čech til reynslu til Chelsea. Claudio Ranieri hafði áform um að gera Čech að varamarkverði liðsins. Eftir að fyrsta tilboði Chelsea var hafnað, samþykkti Rennes annað tilboð félagsins og leikmaðurinn fór til Chelsea á 7 milljónir breskra sterlingspunda og skrifaði undir fimm ára samning.
Tímabilið 2004/2005
Þegar að aðalmarkvörður Chelsea, Carlo Cudicini, brotnaði á olnboga var Čech settur í byrjunarlið félagsins. Hann hélt hreinu í deildarleik á móti Manchester United og 5. mars 2005 hafði hann haldið hreinu í 1.025 mínútur. Þetta met féll síðar af markverði Manchester United, Edwin van der Sar.
Tímabilið 2005/2006
Á tímabilinu fékk liðið eingöngu 22 mörk á sig og sigraði deildina. Čech skrifaði undir nýjan samning 1. febrúar 2006 sem framlengdi dvöl hans hjá Chelsea til 2010.
Tímabilið 2006/2007
thumb|Petr Čech með sérsmíðaðan hjálm frá Adidas. Čech fór í minniháttar axlaraðgerð 27. júní 2006 til að fyrirbyggja frekari meiðsli. 14. október sama árs var hann að keppast við að ná boltanum af Stephen Hunt á fyrstu 20 sekúndum leiksins. Hné Stephen Hunts lenti í höfði Čech og skildi hann eftir meðvitundarlausan. Eftir nokkrar mínútur var honum skipt út fyrir Carlo Cudicini sem varð jafnframt meðvitundarlaus seinna í sama leik. Fyrirliðinn John Terry stóð síðustu mínúturnar í markinu.
Tímabilið 2007/2008
Í fyrsta leik tímabilsins fékk Chelsea 2 mörk á sig gegn Birmingham City en vann leikinn 3-2 og setti met í fjölda heimaleikja án taps. 7. nóvember 2007 lenti Čech í ökklameiðslum í Evrópumeistaramótinu gegn Scalke 04. Eftir að hafa lent í öðrum meiðslum gegn Tottenham og á æfingu 7. apríl 2008 hafði hann misst af 22 leikjum á tímabilinu.
Eftir 2008
Chech skrifaði undir 5 ára samning við Chelsea í júlí 2008. Hann hóf tímabilið 2008–09 mjög vel og fékk aðeins 7 mörk á sig í 17 leikjum. Í apríl 2009 hélt hann 100. marki sínu hreinu fyrir Chelsea og í mars 2011 spilaði Chech 300 leik sinn fyrir félagið. Var hann valinn leikmaður ársins 2011 fyrir það.
Í mars 2014 varð hann fjórði markvörðurinn til að spila 100 leiki í Meistaradeild Evrópu. Á tímabilinu 2014-2015 vék Chech fyrir Thibaut Courtois sem aðalmarkvörður Chelsea. Chech hafði þá glímt við meiðsli en var leikfær. Hann sætti sig ekki að vera mikið á bekknum í leikjum.
Arsenal
Chech hélt til Arsenal í janúar 2015 og skrifaði um sumarið undir 4 ára samning. Í desember setti hann met í ensku úrvalsdeildinni þegar hann hélt hreinu í 170 leikjum. Tímabilið 2018–19 byrjaði hann sem aðalmarkmaður Arsenal en tapaði svo sæti sínu fyrir Bernd Leno. Í janúar 2019 lýsti hann því yfir að hann ætlaði að hætta eftir tímabilið.
Einkalíf
Čech fæddist sem þríburi. Hann á systurina Šárka en Michal, bróðir hans lést 2 ára. Einnig á hann eldri systur, Markéta. Čech er giftur Martina Dolejšová (nú Čechová) og á með henni tvö börn.
Cech spilar á trommur og hefur meðal annars spilað með Roger Taylor í Queen. Hann talar ensku, þýsku, frönsku og spænsku.
Listi yfir hljómsveitir
Tengt efni
Lista över musikgrupper Список музичних виконавців та груп
Colin Ford
Colin Ford (fæddur 12. september 1996) er bandarískur leikari sem er þekktastur fyrir hlutverk sín í Supernatural, Jake and the Neverland Pirates og Can You Teach My Alligator Manners.
Einkalíf
Ford fæddist í Nashville í Tennessee. Þegar Ford var fjögra ára þá kom hann fram í auglýsingum.
Sjónvarp
Fyrsta sjónvarpshlutverk Ford var árið 2005 í Smallville. Hefur hann síðan þá komið fram sem gestaleikari í þáttum á borð við Close to Home, CSI: Miami og Family Guy. Árið 2008 var hann með gestahlutverk í Can You Teach My Alligator Manners sem Mickey. Ford hefur verið með stórt gestahlutverk í Supernatural sem ungur Sam Winchester sem hann hefur leikið með hléum frá 2007. Árið 2011 þá lék hann aðalhlutverkið í Jake and the Neveraland Pirates sem Jake.
Verðlaun og tilnefningar
Young Artist-verðlaunin